《答庞相家园虽陋春物向荣日冀相车时枉游览未蒙宠降承贶佳章谨次严韵》
宋代·文彦博

一廛幽趣斗城西，竹映轩窗柳拂堤。园吏每誇风物美，主人常叹簿书迷。

碧池荷动观鱼戏，朱槛梧倾待凤栖。惟愿毗耶长者至，莫忧花里有莺啼。

作者简介：（1006—1097）汾州介休人，字宽夫。仁宗天圣五年进士。累迁殿中侍御史。庆历七年，任枢密副使、参知政事。以镇压贝州王则起义，拜同中书门下平章事。皇祐三年被劾罢相，出知许、青、永兴等州军。至和二年复相。嘉祐三年，出判河南等地，封潞国公。神宗朝，反对王安石变法，极论市易损国体，惹民怨，出判大名、河南府。元丰六年以太师致仕。哲宗元祐初，因司马光荐，为平章军国重事。五年，复致仕。历仕四朝，任将相五十年。卒谥忠烈。有《潞公集》。